น้ำป่าจากเทือกเขาเพชรบูรณ์ไหลทะลักเข้าท่วมตลาดอำเภอวังโป่ง ประชาชนได้รับความเสียหายขยายเป็นวงกว้าง
น้ำป่าจากเทือกเขาเพชรบูรณ์ไหลทะลักเข้าท่วมตลาดอำเภอวังโป่ง ประชาชนได้รับความเสียหายขยายเป็นวงกว้างพื้นที่เศรษฐกิจในตลาดอำเภอวังโป่ง จังหวัดเพชรบูรณ์ ถูกน้ำป่าจากเทือกเขาเพชรบูรณ์ไหลทะลักเข้าท่วม ระดับน้ำสูงกว่า 50 เซนติเมตร ทำให้รถขนาดเล็กไม่สามารถสัญจรผ่านไปมาได้ ประชาชนในพื้นที่เขตตลาดอำเภอวังโป่งไม่สามารถเก็บสิ่งของมีค่าบางส่วนได้ทันเนื่องจากน้ำไหลทะลักเข้าท่วมอย่างรวดเร็ว นอกจากนี้มวลน้ำในคลองวังโป่งยังได้เอ่อเข้าท่วมบ้านเรือนประชาชน อีกทั้งพืชผลทางการเกษตรได้รับความเสียหายขยายเป็นวงกว้างบ้านและร้านค้าที่ติดริมคลองน้ำทะลักเข้าท่วมได้รับความเสียหาย โดยเฉพาะเครื่องใช้ไฟฟ้า นางเพ็ญศรี หล้าศักดิ์ แม่ค้าไก่สดในตลาดอำเภอวังโป่ง เล่าว่าก่อนหน้านี้ตนเองได้เก็บสิ่งของที่มีค่าไว้บนที่สูงบางส่วนแต่มาเช้าวันนี้ไม่คาดคิดว่ามวลน้ำจำนวนมากจะไหลทะลักเข้าท่วมทำให้สิ่งของบางอย่างที่ยังไม่ได้เก็บได้รับความเสียหาย เนื่องจากมวลน้ำรอบนี้มามากกว่าทุกครั้ง